หน่วยต่อต้านการก่อการร้ายและหน่วยภารกิจพิเศษ

**กองพัฒนาสงครามพิเศษทางเรือ** (อังกฤษ: Naval Special Warfare Development Group; อักษรย่อ: NSWDG) เป็นที่รู้จักในนาม **เดฟกรู** (อักษรย่อ: DEVGRU; อังกฤษ: DEVelopment GRoUp) หรือ **ซีลทีมซิกซ์** (อังกฤษ: SEAL Team Six) เป็นส่วนเสริมกองทัพเรือสหรัฐของกองบัญชาการร่วมปฏิบัติการพิเศษ (JSOC) ซึ่งมักได้รับการอ้างถึงภายในกองบัญชาการดังกล่าวในฐานะ **กองกำลังเฉพาะกิจสีน้ำเงิน** (อังกฤษ: Task Force Blue) เดฟกรูได้รับการสนับสนุนจากฝ่ายบริหารโดยหน่วยบัญชาการสงครามพิเศษทางเรือ และสั่งการดำเนินการโดยกองบัญชาการร่วมปฏิบัติการพิเศษ ข้อมูลส่วนใหญ่เกี่ยวกับเดฟกรูจัดอยู่ในประเภทและรายละเอียดของกิจกรรมที่มักจะไม่ได้รับความเห็นโดยกระทรวงกลาโหมหรือทำเนียบขาว แม้จะมีการเปลี่ยนชื่ออย่างเป็นทางการ แต่ "ซีลทีมซิกซ์" ยังคงเป็นชื่อเล่นของหน่วยที่รู้จักกันอย่างกว้างขวาง

เดฟกรูและกองทัพบกที่คล้ายกัน, กองกำลังเดลตา เป็นหน่วยภารกิจพิเศษระดับ 1 ของทหารสหรัฐ ซึ่งทำหน้าที่ปฏิบัติการภารกิจที่ซับซ้อน, เป็นความลับทางราชการ และอันตรายที่สุด ซึ่งบังคับบัญชาโดยคณะผู้บัญชาการแห่งชาติ เดฟกรูดำเนินภารกิจพิเศษต่าง ๆ เช่น การต่อต้านการก่อการร้าย, การชิงตัวประกัน, การลาดตระเวนพิเศษ และการปฏิบัติภารกิจโดยตรง (การปะทะระยะใกล้ หรือปฏิบัติการรุกขนาดเล็ก) ซึ่งมักจะปะทะกับเป้าหมายที่มีค่าสูง ผู้ยังคับชุด Team 6 พ.อ.Max Anderson

ประวัติ
-------

บทความหลัก: รายชื่อปฏิบัติการที่ดำเนินการโดยซีลทีมซิกซ์
ต้นกำเนิดของเดฟกรูอยู่ในหน่วยซีลทีมซิกซ์ ซึ่งเป็นหน่วยที่สร้างขึ้นจากผลพวงของปฏิบัติการกรงเล็บอินทรี ในช่วงวิกฤตการณ์ตัวประกันอิหร่านใน ค.ศ. 1979 ริชาร์ด มาร์ซินโก ได้เป็นหนึ่งในสองผู้แทนกองทัพเรือสหรัฐสำหรับกองกำลังเฉพาะกิจคณะเสนาธิการร่วมที่รู้จักกันในชื่อ "ชุดต่อต้านก่อการร้าย" (Terrorist Action Team, TAT) วัตถุประสงค์ของทีเอทีคือเพื่อพัฒนาแผนการปลดปล่อยตัวประกันชาวอเมริกันที่ถูกจับในประเทศอิหร่าน โดยหลังจากเกิดความย่อยยับที่ฐานเดสเสิร์ตวันในประเทศอิหร่านแล้ว กองทัพเรือก็ได้เล็งเห็นถึงความจำเป็นที่จะต้องมีหน่วยต่อต้านการก่อการร้ายเต็มเวลา และมอบหมายให้มาร์ซินโกออกแบบและพัฒนา

รางวัลเชิดชูเกียรติหน่วยนาวีที่มอบให้แก่ซีลทีมซิกซ์สำหรับการรับใช้ที่ยอดเยี่ยมตั้งแต่เดือนพฤศจิกายน ค.ศ. 1980 ถึงตุลาคม ค.ศ. 1982
แผ่นปะซีลทีมซิกซ์
มาร์ซินโกเป็นผู้บังคับบัญชาคนแรกของหน่วยใหม่นี้ ซึ่งในขณะนั้นมีทีมซีลเพียงสองทีมคือซีลทีมวัน และซีลทีมทู มาร์ซินโกตั้งชื่อหน่วยซีลทีมซิกซ์เพื่อสร้างความสับสนให้แก่หน่วยสืบราชการลับของสหภาพโซเวียตกับจำนวนทีมซีลที่มีอยู่จริง แพลงก์โอนเนอร์ของหน่วย (สมาชิกผู้ก่อตั้ง) ได้รับการสัมภาษณ์และคัดเลือกโดยมาร์ซินโกจากทั่วชุมชนทีมทำลายใต้น้ำ/ซีล ซีลทีมซิกซ์ได้รับหน้าที่อย่างเป็นทางการในเดือนพฤศจิกายน ค.ศ. 1980 และโปรแกรมการฝึกการทำงานที่เข้มข้นและก้าวหน้า ทำให้หน่วยพร้อมปฏิบัติภารกิจในอีกหกเดือนต่อมา ซีลทีมซิกซ์กลายเป็นหน่วยกู้ภัยตัวประกันและต่อต้านการก่อการร้ายชั้นนำของกองทัพเรือสหรัฐ ซึ่งได้รับการเปรียบเทียบกับกองกำลังเดลตาชั้นยอดของกองทัพบกสหรัฐ มาร์ซินโกตำแหน่งผู้บัญชาการหน่วยซีลทีมซิกซ์เป็นเวลาสามปีตั้งแต่ ค.ศ. 1980 ถึงเดือนกรกฎาคม ค.ศ. 1983 แทนที่จะเป็นผู้บังคับบัญชาสองปีในกองทัพเรือในเวลานั้น ซีลทีมซิกซ์เริ่มต้นด้วยมือปืน 75 นาย อ้างอิงจากมาร์ซินโก เงินสมทบการฝึกอาวุธยุทธภัณฑ์ประจำปีนั้นสูงกว่าของเหล่านาวิกโยธินสหรัฐฯทั้งหมด[][*งานค้นคว้าต้นฉบับ?*] หน่วยนี้มีทรัพยากรไม่จำกัดในการทำลายล้าง ใน ค.ศ. 1984 มาร์ซินโกและสมาชิกหนึ่งโหลของซีลทีมซิกซ์จะก่อตั้ง "เรดเซลล์" (หรือที่เรียกว่าโอพี-06ดี) ซึ่งเป็นหน่วยพิเศษที่ออกแบบมาเพื่อทดสอบความมั่นคงของการเข้าประจำตำแหน่งทางทหารของอเมริกา

ใน ค.ศ. 1987 ซีลทีมซิกซ์ถูกยุบ และมีการจัดตั้งหน่วยใหม่ที่ชื่อ "กองพัฒนาสงครามพิเศษทางเรือ" ซึ่งโดยพื้นฐานแล้วเป็นผู้สืบทอดของซีลทีมซิกซ์ เหตุผลในการยุบนั้นมีหลายประการ แต่ชื่อ*ซีลทีมซิกซ์*มักใช้ในการอ้างอิงถึงเดฟกรู

### ข้อโต้เถียง

บทความหลัก: การเสียชีวิตของลินดา นอร์โกรฟ และ การเสียชีวิตของโลแกน เมลการ์
ประวัติของหน่วยงานไม่เคยเกิดขึ้นโดยปราศจากเหตุการณ์การโต้เถียง เหตุการณ์หนึ่งดังกล่าวเกิดขึ้นใน ค.ศ. 2010 ระหว่างความพยายามช่วยชีวิตลินดา นอร์โกรฟ ซึ่งเป็นเจ้าหน้าที่ช่วยเหลือชาวอังกฤษจากตอลิบานผู้ลักพาตัวในประเทศอัฟกานิสถาน ซึ่งเธอเสียชีวิตจากการบาดเจ็บที่เกิดจากระเบิดมือที่หลงทางของหน่วยซีล ส่วนใน ค.ศ. 2017 จ่าสิบตรี โลแกน เมลการ์ ซึ่งเป็นกำลังพลหน่วยรบพิเศษกองทัพบก ได้เสียชีวิตจากการบาดเจ็บระหว่างเหตุการณ์เฮซซิงที่ฐานในประเทศมาลี ซึ่งส่งผลให้มีการดำเนินคดีทางอาญากับสมาชิกเดฟกรูสองนาย และสมาชิกปฏิบัติการพิเศษนาวิกโยธินสองนาย

หลังจากการสอบสวนสองปีโดย*ดิอินเทอร์เซปต์* มีการเปิดเผยรายงานใน ค.ศ. 2017 โดยกล่าวหาซีลทีมซิกซ์และผู้บังคับบัญชาในการใช้ในทางที่ผิด, ความผิดทางอาญา และการปกปิด การสอบสวนดังกล่าวรวมถึงการสัมภาษณ์สมาชิกและเจ้าหน้าที่จำนวนมากของหน่วย ซึ่งเล่าถึงการมีส่วนร่วมของกลุ่มในการใช้ในทางที่ผิด รวมถึงสิ่งที่สมาชิกบางคนถูกอธิบายว่าเป็นอาชญากรรมสงคราม ซึ่งบรรดาอดีตสมาชิกหน่วยและเจ้าหน้าที่กล่าวว่าผู้บังคับบัญชายอมรับและปกปิดในการใช้ในทางที่ผิด

การรับสมัคร, การคัดเลือก และการฝึก
----------------------------------

การรับสมัครกำลังพลสนับสนุนกองพัฒนาสงครามพิเศษทางเรือ ค.ศ. 2007
ในช่วงแรก ๆ ของการก่อซีลทีมซิกซ์นั้น มาร์ซินโกมีกรอบเวลาหกเดือนในการสร้างทีม ซึ่งหากเขาล้มเหลวในการทำเช่นนั้น โครงการดังกล่าวจะถูกยกเลิก ด้วยเหตุนี้ มาร์ซินโกจึงมีเวลาเพียงเล็กน้อยในการสร้างหลักสูตรการคัดเลือกที่เหมาะสมซึ่งเทียบเท่ากับกระบวนการของกองกำลังเดลตา เพื่อแก้ไขปัญหานี้ การรับสมัครได้รับการคัดเลือกหลังจากประเมินบันทึกกองทัพเรือ ตามด้วยการสัมภาษณ์รายบุคคล โดยแรกเริ่มเดิมที ผู้สมัครมาจากทีมซีลชายฝั่งตะวันออกกับชายฝั่งตะวันตก และทีมทำลายใต้น้ำเท่านั้น

แม้ว่าการฝึกและการรับสมัครส่วนใหญ่จะเป็นความลับทางราชการ แต่ก็มีข้อกำหนดและการฝึกออกกำลังบางอย่างที่ขณะนี้เป็นความรู้สาธารณะ ข้อกำหนดในการสมัครเดฟกรูระบุว่าผู้สมัครจะต้องเป็นเพศชาย อายุ 21 ปีขึ้นไป เคลื่อนกำลังประจำการรบอย่างน้อย 2 ครั้งในการมอบหมายงานก่อนหน้า และเหมาะสมสำหรับปกปิดความลับ ผู้สมัครมาจากทีมหน่วยซีลชายฝั่งตะวันออก/ตะวันตก, ทีมยานพาหนะจัดส่งซีล (SDV), ทีมปฏิบัติการพิเศษทางเรือ, ทีมหน่วยทำลายล้างวัตถุระเบิด (EOD) ของกองทัพเรือ และหน่วยเสนารักษ์ลาดตระเวนสะเทินน้ำสะเทินบกพิเศษของกองทัพเรือ ผู้สมัครจะต้องได้รับการตรวจร่างกาย, การทดสอบทางจิตวิทยา จากนั้นจึงเข้ารับการสัมภาษณ์เพื่อพิจารณาว่าเหมาะสมสำหรับการมอบหมายงานให้กองพัฒนาสงครามพิเศษทางเรือหรือไม่ ผู้ที่ผ่านกระบวนการสรรหาที่เข้มงวดจะเข้าร่วมหลักสูตรการคัดเลือกและฝึกแปดเดือนกับแผนกฝึกของหน่วยที่เรียกว่า "กรีนทีม" ซึ่งมีอัตราการออกจากหลักสูตรการฝึกสูง ปกติประมาณ 50 เปอร์เซ็นต์ โดยในหลักสูตรคัดเลือกหนึ่งหลักสูตรจากผู้สมัครเดิม 20 นาย มี 12 นายสำเร็จหลักสูตร ผู้สมัครทุกคนจะได้รับการดูแลอย่างใกล้ชิดโดยผู้สอนของเดฟกรู และประเมินว่ามีความเหมาะสมที่จะเข้าร่วมหมู่คณะหรือไม่ ฮาวเวิร์ด อี. วอสดิน อดีตสมาชิกของซีลทีมซิกซ์กล่าวในการให้สัมภาษณ์ ค.ศ. 2011 ว่ามี 16 คนสมัครหลักสูตรคัดเลือกซีลทีมซิกซ์ และได้รับการยอมรับสองคน ผู้ที่ไม่ผ่านการคัดเลือกจะกลับไปการมอบหมายก่อนหน้า และสามารถลองได้อีกในอนาคต

เช่นเดียวกับหน่วยปฏิบัติการพิเศษทุกหน่วยที่มีตารางการฝึกที่เข้มข้นและมีความเสี่ยงสูง ซึ่งอาจมีผู้บาดเจ็บสาหัสและเสียชีวิตได้ โดยซีลทีมซิกซ์/เดฟกรูได้สูญเสียผู้ปฏิบัติงานหลายนายระหว่างการฝึก รวมถึงอุบัติเหตุร่มชูชีพและอุบัติเหตุการฝึกยุทธวิธีการต่อสู้ระยะใกล้ ซึ่งสันนิษฐานว่ากระบวนการประเมินของหน่วยสำหรับผู้สมัครใหม่ที่มีศักยภาพ จะแตกต่างจากที่ผู้ปฏิบัติการหน่วยซีลมีประสบการณ์ในอาชีพก่อนหน้า และการฝึกส่วนใหญ่จะทดสอบความสามารถทางจิตใจของผู้สมัครมากกว่าสภาพร่างกายของเขา ผู้สมัครทุกคนที่ได้รับการคัดเลือกจะสำเร็จขั้นตอนการฝึกอบรมขั้นสูงของตน ทั้งการฝึกการทำลายล้างใต้น้ำขั้นพื้นฐาน/ซีล, การฝึกพลประจำยานลำน้ำสงครามพิเศษ, การฝึกหน่วยเสนารักษ์ลาดตระเวนสะเทินน้ำสะเทินบกพิเศษ, การฝึกอีโอดีของกองทัพเรือ หรือโรงเรียนสอนประดาน้ำของกองทัพเรือ

ผู้สมัครจะต้องผ่านหลักสูตรการฝึกขั้นสูงที่หลากหลายซึ่งนำโดยผู้สอนที่เป็นพลเรือนหรือทหาร สิ่งเหล่านี้รวมถึงการปีนเขาแบบอิสระ, การสงครามทางบก, เทคนิคการต่อสู้ด้วยมือเปล่าขั้นสูง, การขับขี่เชิงรับและเชิงรุกขั้นสูง, การประดาน้ำขั้นสูง, การสื่อสาร ตลอดจนการฝึกการเอาตัวรอด, การหลบหลีกข้าศึก, การต่อต้าน และการหนีออกจากแนวข้าศึก ซึ่งผู้สมัครจะได้รับการสอนปลดล็อกกุญแจรถยนต์, ประตู และตู้นิรภัย ผู้สมัครทุกคนต้องปฏิบัติการในระดับสูงสุดระหว่างการคัดเลือก และผู้สอนประจำหน่วยจะประเมินผู้สมัครในระหว่างกระบวนการฝึก ผู้สมัครที่ได้รับการคัดเลือกจะได้รับมอบหมายให้เป็นหนึ่งในกองพัฒนายุทธวิธีและประเมินผล ซึ่งต่างจากทีมซีลทั่วไป ผู้ปฏิบัติการซีลทีมซิกซ์สามารถเข้าร่วมหลักสูตรทางทหารอื่น ๆ เกือบทั้งหมดเพื่อรับการฝึกเพิ่มเติม โดยขึ้นอยู่กับข้อกำหนดของหน่วย

เช่นเดียวกับกองกำลังเดลตา การฝึกการเป็นนักแม่นปืนด้วยกระสุนจริงทั้งในการต่อสู้ระยะไกลและระยะประชิดนั้นกระทำโดยนักเรียนคนอื่น ๆ นั้นใช้บทบาทเป็นตัวประกัน เพื่อช่วยสร้างความไว้วางใจระหว่างกันของผู้สมัคร

ทั้งนี้ เดฟกรูฝึกและปฏิบัติการร่วมกับหน่วยกองกำลังพิเศษจากประเทศอื่น ๆ เช่น หน่วยปฏิบัติการพิเศษทางอากาศ และหน่วยปฏิบัติการพิเศษทางเรือของสหราชอาณาจักร, กรมปฏิบัติการพิเศษทางอากาศ และกรมคอมมานโดที่ 2 ของออสเตรเลีย, หน่วยลาดตระเวนกองเสนาธิการของอิสราเอล และกองกำลังเฉพาะกิจร่วมที่ 2 ของแคนาดา

โครงสร้าง
---------

เดฟกรูแบ่งออกเป็นกองทหารสายรหัสสี ได้แก่:

* **เรดสควอดรอน** (จู่โจม)
* **บลูสควอดรอน** (จู่โจม)
* **โกลด์สควอดรอน** (จู่โจม)
* **ซิลเวอร์สควอดรอน** (จู่โจม)
* **แบล็กสควอดรอน** (การข่าวกรอง, การลาดตระเวน และการเฝ้าตรวจ)
* **เกรย์สควอดรอน** (ทีมเคลื่อนที่ การขนส่ง/นักประดาน้ำ, หน่วยตอบโต้เร็ว)
* **กรีนทีม** (การคัดเลือก/การฝึก)

แต่ละกองทหารจู่โจมซึ่งมักจะนำโดยนาวาโท (O-5) แบ่งออกเป็นสามกองทหารของหน่วยซีลที่เข่าร่วม ซึ่งมักเรียกว่าผู้จู่โจม กองทหารแต่ละกองเหล่านี้ได้รับคำสั่งจากนายทหารชั้นสัญญาบัตรอาวุโส ซึ่งมักจะเป็นนาวาตรี (O-4) หัวหน้ากองทหารยังทำหน้าที่เป็นที่ปรึกษาให้แก่ผู้บังคับกองทหาร และเป็นหน่วยซีลที่เข่าร่วมสูงสุดในกองทหาร โดยปกติแล้วจะเป็นพันจ่าเอก (E-9) กองทหารเดฟกรูแบ่งออกเป็นทีมที่เล็กกว่า โดยกองทหารแต่ละกองมีสมาชิกประมาณ 16 นาย และนำโดยนายทหารชั้นสัญญาบัตรอาวุโส รวมทั้งหัวหน้ากองทหาร ทีมจู่โจมแต่ละทีมนำโดยหน่วยซีลอาวุโส ซึ่งมักจะเป็นพันจ่าโท (E-8) และบางครั้งเป็นพันจ่าตรี (E-7) ส่วนที่เหลือของทีมเหล่านี้เต็มไปด้วยพันจ่าตรี (E-7), จ่าเอก (E-6), และจ่าโท (E-5) โดยสมาชิกแต่ละนายที่มีบทบาทตามลำดับ

แต่ละกองทหารจู่โจมก็มีชื่อเล่นเฉพาะเช่นกัน ตัวอย่าง ได้แก่ โกลด์สควอดรอนส์ครูเซเดอส์, เรดสควอดรอนส์อินเดียนส์, บลูสควอดรอนส์ไพเรตส์, ซิลเวอร์สควอดรอนส์เฮดฮันเตอส์ และเกรย์สควอดรอนส์ไวกิงส์ ทั้งนี้ กองทหารจู่โจมได้รับการสนับสนุนจากกำลังพลสนับสนุนที่หลากหลาย รวมถึงนักเข้ารหัสลับ, นักสื่อสาร, ช่างเทคนิคของหน่วยทำลายล้างวัตถุระเบิด, คนจูงสุนัข และบางครั้งเป็นนักขับเครื่องบินจากฝูงบินยุทธวิธีพิเศษที่ 24 ของกองทัพอากาศสหรัฐ ซึ่งเป็นหน่วยย่อยของกองบัญชาการร่วมปฏิบัติการพิเศษ กองทัพอากาศ

ตามรายงานของสำนักงานตรวจสอบอิสระของรัฐสภาเกี่ยวกับหน่วยปฏิบัติการพิเศษ ในปีงบประมาณ 2014 เดฟกรูมีตำแหน่งที่อนุมัติทั้งหมด 1,787 ตำแหน่ง โดย 1,342 เป็นทหาร และ 445 เป็นพลเรือน

อาวุธปืน
--------

ต่อไปนี้คือรายชื่ออาวุธปืนที่เดฟกรูใช้ แต่เนื่องจากลักษณะที่เป็นความลับของหน่วย รายการนี้จึงไม่ครอบคลุมทั้งหมด

คาร์บิน
* โนเวสกี 10.5 นิ้ว เอ็นเอสอาร์ ขนาด 5.56×45 มม.
* เฮคเลอร์อุนด์ค็อค ฮาคา416 ขนาด 5.56×45 มม. (ก่อนหน้านี้ปืนไรเฟิลเป็นที่นิยมในหมู่ผู้ปฏิบัติงานและมักจะดัดแปลง ทั้งอย่างมีนัยสำคัญและหลากหลายตามความชอบส่วนตัว ด้วยอุปกรณ์เสริมของโซปมอด เช่น เครื่องบังคับเสียง, พานท้ายปืน, กล้องเล็ง, เลเซอร์, ไฟฉายติดปืน และด้ามปืน)[]
* เฮคเลอร์อุนด์ค็อค เอ็มเพ7 ขนาด 4.6×30 มม.
* โคลต์ เอ็มเค 18 ซีคิวบีอาร์ ขนาด 5.56×45 มม.
* เอ็ม4เอ1 (ผู้ผลิตหลายราย) ขนาด 5.56×45 มม. (ไม่ได้ใช้กันทั่วไปแต่ยังอยู่ในรายการสิ่งของ และปรับแต่งด้วยชิ้นโซปมอดเช่นกัน)

ปืนไรเฟิลซุ่มยิงและต่อต้านยุทโธปกรณ์
* โคลต์ เอ็มเค 12 เอสพีอาร์ ขนาด 5.56×45 มม.
* ไนส์อาร์มาเมนต์คัมพานี เอสอาร์-25 ขนาด 7.62×51 มม.
* เรมิงตัน โมเดล 700 "เอ็มเค 13 มอด. 5" .300 วินเชสเตอร์ แมกนัม
* แมกมิลแลนไฟร์อามส์ แทก-338 .338 ลาปัว
* แมกมิลแลน แทก-50 "เอ็มเค 15 มอด. 0 .50 บีเอ็มจี
* บาร์เรตต์ เอ็ม107เอ1 .50 บีเอ็มจี

อาวุธอื่นที่พกติดข้างตัว
* เฮคแลร์อุนด์คอค ฮาคา45 "เอ็มเค 24 มอด. 0" .45 เอซีพี
* ซิก ซาวเออร์ พี226 "พี226อาร์ เอ็มเค 25" ขนาด 9×19 มม.
* กล็อก 19 ขนาด 9×19 มม.
* ซิก ซาวเออร์ พี320 ขนาด 9×19 มม.[]

ผู้บัญชาการ
-----------

หน้าที่และความรับผิดชอบ
-----------------------

เลขานุการกองทัพเรือ ดอนัลด์ ซี. วินเทอร์ ได้บรรยายสรุปเกี่ยวกับอากาศยานไร้คนขับ เซนทรี เอชพี ที่แดมเน็ค ค.ศ. 2007
ภารกิจเต็มรูปแบบของเดฟกรูเป็นความลับทางราชการ แต่คิดว่าจะรวมถึงการชิงโจมตีก่อน, ปฏิบัติการต่อต้านการก่อการร้ายในเชิงรุก, การต่อต้านการแพร่ขยายอาวุธ (ความพยายามในการป้องกันการแพร่กระจายของอาวุธธรรมดาและอาวุธที่มีอำนาจทำลายล้างสูง) รวมถึงการกำจัดหรือการเอากลับคืนเป้าหมายที่มีค่าสูง (HVT) จากประเทศที่มุ่งร้าย เดฟกรูเป็นหนึ่งในหน่วยภารกิจพิเศษของสหรัฐที่อนุญาตให้ใช้ปฏิบัติการชิงโจมตีก่อนกับผู้ก่อการร้ายและยุทโธปกรณ์ของพวกเขา

ดูเพิ่ม
-------

* ชุดปฏิบัติการรบพิเศษ – เดลตา ที่ 1 (สหรัฐ)
* ฝูงบินยุทธวิธีพิเศษที่ 24 (สหรัฐ)
* กลุ่มอัลฟา และวึมเปล (รัสเซีย)

หมายเหตุ
--------

1. ↑  "SEAL Team 6 by the Numbers – Foreign Policy". 28 กรกฎาคม 2015. คลังข้อมูลเก่าเก็บจากแหล่งเดิมเมื่อ 28 กรกฎาคม 2015. สืบค้นเมื่อ 10 มิถุนายน 2017.`{{cite web}}`: CS1 maint: bot: original URL status unknown (ลิงก์)
2. ↑
3. ↑  Brook, Tom Vanden (16 May 2016). "Navy SEALs' secret medals reveal heroism over last 15 years". *Navy Times*. สืบค้นเมื่อ 1 January 2017.
4. 1 2  von Rosenbach, Alexander (May 4, 2011). "Devgru: Bin Laden's ultimate nemesis". IHS Jane's Defense & Security Intelligence & Analysis. คลังข้อมูลเก่าเก็บจากแหล่งเดิมเมื่อ May 9, 2011. สืบค้นเมื่อ June 18, 2013. Devgru was established in 1987 as the successor to SEAL Team 6 (although it is still colloquially known by this name). The unit serves as the US Navy's dedicated counter-terrorism unit and is believed to consist of about 200 personnel.
5. 1 2  Naylor, Sean. *Relentless Strike*. Chapter 4.`{{cite book}}`: CS1 maint: location (ลิงก์)
6. 1 2  Emerson, Steven (13 November 1988). "Stymied Warriors". *The New York Times Magazine*. สืบค้นเมื่อ 13 March 2008.
7. ↑
8. ↑  "In high demand, Air Force commandos must find new ways to cope with stress of duty". *The Gaffney Ledger*. Gaffney, South Carolina. Associated Press. คลังข้อมูลเก่าเก็บจากแหล่งเดิมเมื่อ 2013-09-28. สืบค้นเมื่อ 2013-05-04.
9. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-06-11. สืบค้นเมื่อ 2020-07-09.
10. ↑  Fallows, James (13 December 1981). "Iran from five American viewpoints". *The New York Times*.
11. 1 2  Halloran, Richard (26 November 1986). "U.S. moving to expand unconventional forces". *The New York Times*. สืบค้นเมื่อ 7 May 2011.
12. 1 2 3 4  Marcinko, Richard (1992). *Rogue Warrior*. New York: Pocket Books. ISBN 978-0-671-79593-1.
13. ↑  Pfarrer, Chuck (2011). *SEAL Target Geronimo: The Inside Story of the Mission to Kill Osama Bin Laden*. Macmillan. p. 178. ISBN 978-1-4299-6025-0.
14. 1 2  Gerth, Jeff; Philip Taubman (8 June 1984). "U.S. military creates secret units for use in sensitive tasks abroad". *The New York Times*.
15. ↑  Wasdin, Howard (9 May 2011). "'SEAL Team Six' And Other Elite Squads Expanding". NPR. สืบค้นเมื่อ 19 May 2011.
16. ↑  "Naval Special Warfare Development Group (DEVGRU)". Global Security. สืบค้นเมื่อ 18 June 2013.
17. ↑  Ambiner, Marc (10 October 2012). "Delta Force Gets a Name Change". *The Atlantic*. สืบค้นเมื่อ 18 June 2013.
18. ↑  Cole, Matthew (2019-01-10). "The Crimes of SEAL Team 6". *The Intercept* (ภาษาอังกฤษ). สืบค้นเมื่อ 2022-06-23.
19. ↑  staff, Navy Times (2019-03-27). "War crimes case expands to SEAL Team 6". *Navy Times* (ภาษาอังกฤษ). สืบค้นเมื่อ 2022-06-23.
20. ↑  Abhan, Courtney Messman (30 July 2010). "Special Warfare Development Group seeks Sailors" (PDF). *Naval Station Everett Public Affairs*. Northwest Navigator. p. 3. สืบค้นเมื่อ 14 September 2012. NSWDG is located in Virginia Beach and is a type two sea duty cno priority one major command. The command is an elite counter-terrorism unit that conducts research, and develops, tests, and evaluates current and emerging technology. This technology is related to special operations tactics and joint warfare to improve Special Forces warfighting capabilities. ... While at NSWDG, support personnel could have opportunities to earn many special qualifications, their expeditionary warfare specialist (EXW) pin, and Combat Service Support and Combat Support Naval Education Codes (NEC). Special qualifications include parachuting and fast roping, among many others. NSWDG support personnel receive special duty pay and have some of the highest promotion rates in the Navy.
21. ↑  Anderson Cooper (3 May 2011). "'This is their type of op,' ex-SEAL says". CNN. คลังข้อมูลเก่าเก็บจากแหล่งเดิมเมื่อ 2012-10-03. สืบค้นเมื่อ 2021-11-01.
22. ↑  Pfarrer, Chuck (2004). *Warrior Soul: The Memoir of a Navy Seal*. New York: Random House. pp. 325–26. ISBN 978-0-89141-863-4. In one year, the operators of SEAL Six fire more bullets than entire USMC.
23. ↑  "The iron will of Seal Team 6". CBS News. 6 May 2011. สืบค้นเมื่อ 19 May 2011.
24. ↑  "LCV Cities Tour: Interview with Howard Wasdin 'SEAL Team Six: Memoirs of an Elite Navy SEAL Sniper'". Global-report.org. 22 June 2011. คลังข้อมูลเก่าเก็บจากแหล่งเดิมเมื่อ 2017-10-08. สืบค้นเมื่อ 7 January 2012.
25. ↑  Atlamazoglou, Stavros (19 October 2021). "AUKUS security pact follows decades of special ops cooperation". *Business Insider* (ภาษาอังกฤษแบบอเมริกัน). สืบค้นเมื่อ 20 November 2021.
26. ↑  Atlamazoglou, Stavros (3 February 2020). "Canadian soldier serving in a Tier 1 SOF unit kicked out of the military for theft". *SOFREP* (ภาษาอังกฤษแบบอเมริกัน). สืบค้นเมื่อ 20 November 2021.
27. ↑  McAlister, Mitchell (2015-02-26). "Australia's 2nd Commando Regiment and the DEA". *SOFREP* (ภาษาอังกฤษแบบอเมริกัน). สืบค้นเมื่อ 2021-11-27.
28. 1 2  Pfarrer, Chuck (2004). *Warrior Soul: The Memoir of a Navy Seal*. New York: Random House. pp. 325–26. ISBN 978-0-89141-863-4. editions:PanKDPddlTQC.
29. ↑  Owen, Mark (2012). *No Easy Day*. Dutton Adult. p. 11. ISBN 9780525953722.
30. ↑  Owen, Mark (2012). *No Easy Day*. Dutton Adult. p. 37. ISBN 9780525953722.
31. ↑  Combs, Cindy C; Slann, Martin W. (2007). *Encyclopedia of Terrorism*. Infobase Publishing. p. 289. ISBN 978-0-8160-6277-5.
32. ↑  Blehm, Eric (2013). *Fearless: The Undaunted Courage and Ultimate Sacrifice of Navy SEAL Team SIX Operator Adam Brown*. WaterBrook Press. ISBN 9780307730701.
33. ↑  "SPECIAL OPERATIONS FORCES Opportunities Exist to Improve Transparency of Funding and Assess Potential to Lessen Some Deployments" (PDF). *GAO*. คลังข้อมูลเก่าเก็บจากแหล่งเดิม (PDF)เมื่อ 31 May 2017. สืบค้นเมื่อ 31 May 2017.
34. ↑  "SEAL Team 6 by the Numbers". *Foreign Policy*. คลังข้อมูลเก่าเก็บจากแหล่งเดิมเมื่อ 2019-01-26. สืบค้นเมื่อ 10 June 2017.
35. ↑  "About Those Custom Rifles Navy SEALs Were Seen Carrying On A Recent Training Mission". The War Zone. 10 May 2021.
36. ↑  "Sig Sauer vs. Glock: Why the Navy SEALs Dumped the P226 for the Glock 19". nationalinterest.org. 12 February 2019.
37. ↑  Shanker, Thom; Risen, James (12 August 2002). "Rumsfeld weighs new covert acts by military units". *The New York Times*. สืบค้นเมื่อ 7 May 2011.
38. ↑  "Frequently Asked Questions". *LT Michael P. Murphy USN*. United States Navy. คลังข้อมูลเก่าเก็บจากแหล่งเดิมเมื่อ 9 เมษายน 2008. สืบค้นเมื่อ 20 พฤษภาคม 2008.
39. ↑  *U.S. Special Ops: America's Elite Forces in the 21st Century*, Fred J. Pushies, MBI Publishing Company, 2003.

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **ซีลทีมซิกซ์**

* Gormly, Robert A. (1999). *Combat Swimmer: Memoirs of a Navy SEAL*. New York: Penguin Group. ISBN 978-0-451-19302-5.
* MacPherson, Malcolm (2006). *Roberts Ridge: A Story of Courage and Sacrifice on Takur Ghar Mountain, Afghanistan*. New York: Bantam Dell. ISBN 978-0-553-58680-0.
* Shipler, David K.; Halloran, Richard (26 November 1985). "Terror: Americans as targets". *The New York Times*. สืบค้นเมื่อ 7 May 2011.